DREAM & DESIGN חוג שנתי לעיצוב אופנה | כיתות ד׳–ז׳ חוג שבועי לבנות שאוהבות אופנה, עיצוב, צבע, דמיון ויצירה — ורוצות להיכנס באמת לעולם של מעצבות אופנה. במהלך השנה נלמד איך מעצבת חושבת ואיך רעיון הופך לעיצוב: נחפש השראה, נפתח שפה אישית, נעבוד עם צבע, צורה, טקסטורה וסילואט, נכיר תקופות מרתקות בתולדות האופנה ומעצבים ששינו את התחום, נתנסה בתהליכי פיתוח קולקציה ונשלב גם כלים עכשוויים מעולמות ה־AI. כל משתתפת תקבל סקצ׳בוק אישי שילווה אותה לאורך השנה, ובתוכו יתפתח העולם העיצובי שלה מפגישה לפגישה. אבל לא נשאר רק על הנייר — לאורך השנה נעבוד על מגוון פרויקטים והתנסויות, והבנות יצאו עם שלל תוצרים מרגשים שהן יצרו ועיצבו בעצמן. הדגש בחוג הוא לא על לדעת לצייר “יפה” ולא צריך שום ניסיון קודם. המטרה היא ללמוד להתבונן, להעז, להמציא, לפתח רעיון ולגלות בהדרגה מה הסגנון והקול הייחודיים לכל אחת. וקצת עליי אני מעצבת אופנה ובעלת המותג PIOO PIOO, אותו הקמתי לפני 18 שנה. לאורך השנים עיצבתי אלפי פריטים ובניתי עולם שלם של צבע, דמיון ואופנה — וחלק מהאמהות שקוראות את זה אפילו היו לקוחות שלי לאורך הדרך :) אני מלמדת עיצוב אופנה במסגרת ביהס דוד ילין, ומעבירה קייטנות אופנה מצליחות. החיבור בין הניסיון שלי כמעצבת לבין העבודה עם הדור הצעיר הוא בדיוק מה שהוביל אותי לפתוח את החוג הזה אצלי בסטודיו. הפרטים למי? בנות בכיתות ד׳–ז׳ מתי? ימי שני, 17:00–18:30 משך המפגש: שעה וחצי, פעם בשבוע איפה? הסטודיו הביתי שלי, קהילת פאדובה, בנות אפקה הקבוצה: קבוצת בוטיק אינטימית של 10 בנות בלבד קבוצה קטנה שמאפשרת לי להכיר באמת כל אחת, לעבוד איתה באופן אישי ולתת מקום לרעיונות, לקצב ולשפה העיצובית שלה. שנה שלמה של אופנה, יצירה, השראה, דמיון והמון מקום להפוך רעיונות למשהו שהוא לגמרי שלך.